Diari Oficial de la Generalitat Valenciana


Sumari del DOGV 8951, del 13-11-2020 (2020/9322)

Informació pública de l'aprovació provisional de l'escut oficial del municipi d'Emperador.
------------------------------------------------------------------------------------------

### Dades del document

Número de DOGV
:   8951

Data del DOGV
:   13-11-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/9322


Organisme emissor
:   Ajuntament d'Emperador

Tipus de document
:   Anunci

Informació pública de l'aprovació provisional de l'escut oficial del municipi d'Emperador. [2020/9322]  
El Ple d'aquest Ajuntament, en sessió ordinària celebrada el dia 30.09.2020, va acordar l'aprovació inicial de l'escut oficial d'Emperador, per la qual cosa, a l'efecte que es puguen presentar les al·legacions que s'estimen oportunes per qualsevol interessat, es publica el contingut de l'acord pel qual es va adoptar l'escut en qüestió, amb el següent text literal:  
(...)  
Primer  
Aprovar la memòria històrica justificativa que conté els dos dibuixos del projecte, que va ser elaborada per Ramón Giménez Royo, membre de la Societat Espanyola de Vexil·lologia i entregat a aquest ajuntament el dia 15 de juliol de 2019, i que consta en l'expedient que recull l'escut d'aquest municipi.  
S'aprova a través del present acord plenari com a escut oficial del municipi d'Emperador (València), en primer lloc:  
S'aprova a través del present acord plenari com a escut oficial del municipi d'Emperador (València), en segon lloc (si no és seleccionat per la Generalitat l'escut de l'apartat anterior):  
Segon  
Publicar el present acord en el Diari Oficial de la Generalitat Valenciana i en el tauler d'anuncis de l'Ajuntament, perquè en el termini de vint dies es sotmeta a informació pública, per tal que puguen presentar-s'hi les al·legacions que s'estimen pertinents. Així mateix, estarà a la disposició dels interessats en la seu electrònica d'aquest ajuntament, adreça https://emperador.sedelectronica.es.  
Tercer  
Transcorregut el termini d'informació pública i resoltes les al·legacions que puguen ser presentades, es remetrà l'expedient a la conselleria competent en matèria d'administració local, en compliment de l'article 19 del Decret 72/2015, de 15 de maig, pel qual es regulen els símbols, tractaments i honors de les entitats locals de la Comunitat Valenciana perquè, una vegada rebut i examinat, sol·licite un dictamen del Consell Tècnic d'Heràldica i Vexil·lologia.  
Si l'expedient no reuneix la documentació necessària exigida, es requerirà l'entitat local perquè, en el termini de deu dies, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició.  
El dictamen serà emés en el termini màxim de dos mesos, a partir de la data de sol·licitud formulada per la direcció general competent en matèria d'administració local. En el dictamen constaran els fonaments i una revisió del dibuix del símbol proposat per l'entitat local, i es determinarà que és correcta la representació gràfica i d'acord amb la seua descripció.  
Si el dictamen del Consell Tècnic d'Heràldica i Vexil·lologia no és favorable al projecte de símbol adoptat per l'entitat local, o estima que l'escut o bandera no és històric o d'ús immemorial, aquest òrgan determinarà les causes que fonamenten aquesta incorrecció o desestimació, i proposarà les alternatives que considere més adequades tècnicament i històricament.  
L'entitat local, mitjançant un acord plenari, podrà acceptar el dictamen del Consell Tècnic d'Heràldica i Vexil·lologia, o, si escau, discrepar-ne, en el termini d'un mes.  
  
Quart  
Adoptar com a escut d'aquest municipi el que es descriu en la memòria històrica justificativa aprovada, sempre que el conseller d'Administració Pública dicte una resolució per la qual autoritze l'ús oficial del símbol adoptat, modificat o rehabilitat, amb el dictamen favorable previ del Consell Tècnic d'Heràldica i Vexil·lologia.  
  
Se sotmet l'expedient a informació pública pel termini de vint dies hàbils a comptar des de l'endemà de la inserció d'aquest anunci en el Diari Oficial de la Generalitat Valenciana, perquè els interessats puguen examinar l'expedient i presentar les reclamacions que estimen oportunes.  
Durant aquest termini podrà ser examinat per qualsevol interessat en les dependències municipals perquè s'hi formulen les al·legacions que s'estimen pertinents. Així mateix, estarà a la disposició dels interessats en la seu electrònica i tauler d'anuncis d'aquest Ajuntament, http://emperador.sedelectronica.es.  
Si, transcorregut aquest termini, no s'hagueren presentat reclamacions, es considerarà aprovat definitivament aquest acord.  
  
Emperador, 8 d'octubre de 2020.- L'alcalde: Alberto Bayarri Remolí.